สวัสดีค่ะรบกวนถามเรื่องการตั้งท้องหลังหยุดฉีดยาคุมชนิด1เดือนค่ธ ดิฉันฉีดยาคุมชนิด1เดือนมาได้5เดือนพอเดือนมค.ที่ผ่านมา ไม่ไปฉีดเนื่องจากตั้งใจจะมีน้อง ระหว่างฉีดยาคุม ปจด. มาตรงทุกเดือนค่ะ แต่เดือนนี้ไม่มาขาดไปแล้ว14วัน ตรวจตั้งครรภ์ ตั้งแต่วันแรกที่ขาดและวันนี้ ก็ไม่มี เลยอยากทราบว่าเป็นผลจากยาฉีดไม๊คะ
สวัสดีค่ะ ยาฉีดคุมกำเนิดชนิดที่ฉีดทุก 1 เดือน ฤทธิ์จะคล้ายกับยาเม็ดคุมกำเนิด คือทำให้มีประจำเดือนมาทุกเดือนและมาสม่ำเสมอ และเมื่อหยุดฉีดแล้ว ฤทธิ์ในการป้องกันการตั้งครรภ์ก็จะหมดลงในทันที และการทำงานของรังไข่และการตกไข่ก็จะหลีบมาภายใน 2-3 สัปดาห์ และประจำเดือนก็จะมาภายใน 4-5 สัปดาห์ แต่ในบางรายอาจเร็วหรือช้ากว่านี้ก็ได้ดังนั้น หากประจำเดือนยังไม่มา และได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ ก็ไม่น่ามีการตั้งครรภ์เกิดขึ้น การที่ประจำเดือนยังไม่มา จึงเกิดจากสาเหตุอื่นๆ เช่น การทำงานของรังไข่ยังไม่กลับมาเป็นปกติ การมีความเครียด พักผ่อนน้อย อดนอน มีน้ำหนักลด หรือมีน้ำหนักเพิ่มขึ้นเร็ว เป็นต้นหากต้องการที่จะตั้งครรภ์ ก็ควรมีเพศสัมพันธ์อย่างสม่ำเสมอไปเรื่อยๆ และควรตรวจหาการตั้งครรภ์ดูเป็นระยะๆ หากประจำเดือนไม่มานานเกิน 3 เดือน และไม่มีการตั้งครรภ์เกิดขึ้น ก็ควรไปพบแพทย์เพื่อตรวจหาสาเหตุอื่นๆ ค่ะ